CELEX: 32020D1704
Language: et
Date: 2020-10-23 00:00:00
Title: Nõukogu otsus (EL) 2020/1704, 23. oktoober 2020, Euroopa Liidu ja Mauritaania Islamivabariigi vahelise kirjavahetuse vormis kokkuleppe (milles käsitletakse protokolli, millega määratakse kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus ning mis aegub 15. novembril 2020, kehtivusaja pikendamist) liidu nimel allkirjastamise ja selle ajutise kohaldamise kohta

16.11.2020   
               
               
                  ET
               
               
                  Euroopa Liidu Teataja
               
               
                  L 383/1
               
            
         NÕUKOGU OTSUS (EL) 2020/1704,
         23. oktoober 2020,
         Euroopa Liidu ja Mauritaania Islamivabariigi vahelise kirjavahetuse vormis kokkuleppe (milles käsitletakse protokolli, millega määratakse kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus ning mis aegub 15. novembril 2020, kehtivusaja pikendamist) liidu nimel allkirjastamise ja selle ajutise kohaldamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa Ühenduse ja Mauritaania Islamivabariigi vaheline kalandusalane partnerlusleping (1) (edaspidi „partnerlusleping“), mis on heaks kiidetud nõukogu määrusega (EÜ) nr 1801/2006, (2) jõustus 8. augustil 2008.
                  
               
                     (2)
                  
                  
                     Partnerluslepingu protokolli, millega on määratud kindlaks kalapüügivõimalused ja rahaline toetus, mis jõustus samal päeval ja mille kehtivusaeg oli kaks aastat, on mitu korda uuega asendatud.
                  
               
                     (3)
                  
                  
                     Nõukogu volitas 8. juulil 2019 komisjoni alustama Mauritaania Islamivabariigiga (edaspidi „Mauritaania“) läbirääkimisi uue kalandusalase partnerluslepingu ja selle rakendusprotokolli sõlmimiseks.
                  
               
                     (4)
                  
                  
                     Selleks et vältida püügitegevuse katkemist pikaks ajavahemikuks, volitas nõukogu samuti komisjoni pidama läbirääkimisi partnerluslepingu rakendusprotokolli, (3) mis aegus 15. novembril 2019 (edaspidi „protokoll“), kehtivusaja tähtajaliseks pikendamiseks maksimaalselt ühe aasta võrra. Nõukogu võttis 8. novembril 2019 vastu otsuse (EL) 2019/1918, (4) mis käsitleb sellist pikendamist.
                  
               
                     (5)
                  
                  
                     Ajavahemikus 2019. aasta septembrist kuni 2020. aasta veebruarini peeti Mauritaaniaga neli läbirääkimiste vooru uue partnerluslepingu ja uue protokolli sõlmimiseks. Need läbirääkimised ei ole veel lõpule jõudnud.
                  
               
                     (6)
                  
                  
                     Vaatamata protokolli kehtivusaja esimesele pikendamisele tuleb praeguse COVID-19 pandeemia põhjustatud nakkusohu tõttu tõdeda, et läbirääkimisi uue partnerluslepingu ja uue protokolli sõlmimiseks ei suudeta lõpule viia õigeks ajaks, et vältida püügitegevuse katkemist. Seda arvesse võttes volitas nõukogu 26. juunil 2020 komisjoni pidama läbirääkimisi protokolli täiendavaks pikendamiseks maksimaalselt ühe aasta võrra.
                  
               
                     (7)
                  
                  
                     Enne uue partnerluslepingu ja uue protokolli sõlmimist käsitlevate läbirääkimiste lõppu pidas komisjon liidu nimel läbirääkimisi, et pikendada kirjavahetuse vormis kokkuleppega teist korda kuni ühe aasta võrra protokolli kehtivusaega, millega määratakse kindlaks partnerluslepinguga ettenähtud kalapüügivõimalused ja rahaline toetus. Läbirääkimiste tulemusena parafeeriti kirjavahetuse vormis kokkulepe 7. juulil 2020.
                  
               
                     (8)
                  
                  
                     Kirjavahetuse vormis kokkuleppe eesmärk on võimaldada liidul ja Mauritaanial jätkata koostööd, et arendada säästvat kalanduspoliitikat ja kalavarude vastutustundlikku kasutust Mauritaania vetes ning anda liidu laevadele võimalus neis vetes kala püüda.
                  
               
                     (9)
                  
                  
                     Selleks et tagada liidu laevade püügitegevuse järjepidevus Mauritaania vetes, tuleks kirjavahetuse vormis kokkulepet kohaldada ajutiselt alates 16. novembrist 2020 või mis tahes muust hilisemast kuupäevast pärast selle allakirjutamist, vastavalt selle punktile 6.
                  
               
                     (10)
                  
                  
                     Seepärast tuleks kirjavahetuse vormis kokkulepe liidu nimel allkirjastada ja seda ajutiselt kohaldada kuni selle jõustumiseks vajalike menetluste lõpuleviimiseni,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Mauritaania Islamivabariigi vahelise kirjavahetuse vormis kokkuleppe (milles käsitletakse protokolli, millega määratakse kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus ning mis aegub 15. novembril 2020, kehtivusaja pikendamist) allkirjastamine kiidetakse liidu nimel heaks, eeldusel et nimetatud kokkulepe sõlmitakse (5).
         
         
            Artikkel 2
            Nõukogu eesistujal on õigus määrata isik(ud), kes on volitatud kirjavahetuse vormis kokkuleppele liidu nimel alla kirjutama.
         
         
            Artikkel 3
            Kuni kokkuleppe jõustumiseni kohaldatakse kirjavahetuse vormis kokkulepet ajutiselt alates selle allkirjastamisest 16. novembril 2020 või mis tahes hilisemast allkirjastamise kuupäevast (6).
         
         
            Artikkel 4
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Luxembourg, 23. oktoober 2020
            
               
                  Nõukogu nimel
               
               
                  eesistuja
               
               S. SCHULZE
            
         
         
            (1)  ELT L 343, 8.12.2006, lk 4.
         
            (2)  Nõukogu 30. novembri 2006. aasta määrus (EÜ) nr 1801/2006 Euroopa Ühenduse ja Mauritaania Islamivabariigi vahelise kalandusalase partnerluslepingu sõlmimise kohta (ELT L 343, 8.12.2006, lk 1).
         
            (3)  Protokoll, millega määratakse neljaks aastaks kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus (ELT L 315, 1.12.2015, lk 3).
         
            (4)  Nõukogu 8. novembri 2019. aasta otsus (EL) 2019/1918 Euroopa Liidu ja Mauritaania Islamivabariigi vahelise kirjavahetuse vormis kokkuleppe (milles käsitletakse sellise protokolli kehtivusaja pikendamist, millega määratakse kindlaks Euroopa Liidu ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus ning mis aegub 15. novembril 2019) Euroopa Liidu nimel allkirjastamise ja selle ajutise kohaldamise kohta (ELT L 297 I, 18.11.2019, lk 1).
         
            (5)  Kirjavahetuse vormis kokkuleppe tekst on lisatud käesolevale otsusele.
         
            (6)  Nõukogu peasekretariaat avaldab kirjavahetuse vormis kokkuleppe ajutise kohaldamise kuupäeva Euroopa Liidu Teatajas.